সোমবার দীর্ঘ সময় পদ্মা-মেঘনায় ঘুরে দেখা যায় নদীতে কিছু জেলে নিষিদ্ধ কারেন্ট জালের সাহায্যে মা ইলিশ নিধন করছে। এবিষয়ে নাম প্রকাশে অনিচ্ছুক বেশ কজন জেলের সাথে কথা হলে তারা জানায়, সরকার এবার আইন কড়াকড়ি করেছে। মা ইলিশ ধরার অপরাধে জেলেদের বিভিন্ন মেয়াদে কারাদন্ডও দেয়া হচ্ছে। এজন্য তারা শিশু-কিশোরদের দিয়েই মাছ নিধন করছে। কারণ আইনশৃঙ্খলা বাহিনীর সদস্যরা শিশুদের আটক করলেও তাদের অভিভাবকরা মুচলেকা দিয়ে সহজেই শিশুদের ছাড়িয়ে আনতে পারে।